Սիրիր կրկին

«Սիրիր կրկին» (), ռեժիսոր Ջեյմս Սթրոուզի գեղարվեստական ֆիլմը։ Գերմանական «SMS für Dich» ֆիլմի անգլալեզու ռեմեյքը, որն ստեղծվել է Սոֆի Քրամերի համանուն վեպի հիման վրա։ Գլխավոր դերերում են Պրիանկա Չոպրան, Սեմ Հյուենը և Սելին Դիոնը, որն առաջին անգամ է հանդես գալիս կինոյում։

Ֆիլմի պրեմիրեան կայացել է 2023 թվականի մայիսի 12-ին։

Սյուժե 
Միրա Ռեյը վերապրում է իր փեսացուի մահը և մի շարք ռոմանտիկ SMS հաղորդագրություններ է ուղարկում իր նախկին փեսացուի հին բջջային հեռախոսահամարին... անտեղյակ լինելով, որ համարն այժմ պատկանում է Ռոբ Բյորնսին։ Լրագրող Ռոբը հիացած է այս անձնական տեքստերի ազնվությամբ։  Երբ նրան հանձնարարվում է էսսե գրել մեգաաստղ Սելին Դիոնի մասին, նա դիմում է վերջինիս օգնությանը պարզելու համար, թե ինչպես անձամբ հանդիպի Միրային և շահի նրա սիրտը։

Դերերում  
 Պրիանկա Չոպրա՝ Միրա Ռեյ
 Սեմ Հյուեն՝ Ռոբ Բյորնս
 Սելին Դիոն՝ Ինքն իրեն
 Ռասել Թովի
 Լիդիա Ուեսթ
 Արինզե Քենե
 Սելիա Իմրի
 Նիք Ջոնաս

Արտադրություն 
2019 թվականի ապրիլին հայտնի է դարձել, որ Ջեյմս Սթրոուզը պետք է դառնա «Text for You» աշխատանքային անվանումով ֆիլմի ռեժիսորը, որը կլինի գերմանական «SMS für Dich» ֆիլմի անգլալեզու ռեմեյքը, իսկ դրա արտադրությամբ զբաղվելու է Screen Gems կինոընկերությունը։ 2020 թվականի հոկտեմբերին ֆիլմի դերասանական կազմին միացել են Պրիանկա Չոպրան, Սեմ Հյուենը և Սելին Դիոնը։ 2020 թվականի նոյեմբերին դերասանական կազմին միացել են Ռասել Թովին, Սթիվ Օրամը, Օմիդ Ջալիլին, Սոֆիա Բարքլեյը, Լիդիա Ուեսթը, Արինզե Քենեն և Սելիա Իմրին։

Նկարահանումները սկսվել են 2020 թվականի հոկտեմբերին և ավարտվել 2021 թվականի սկզբին։ Սկզբում նկարահանումները տեղի են ունեցել Լոնդոնում, որից հետո արտադրությունը տեղափոխվել է ԱՄՆ։

2020 թվականի ապրիլին ֆիլմն ստացել է «It’s All Coming Back to Me» անվանումը՝ ի պատիվ «It’s All Coming Back to Me Now» երգի, որը Դիոնը կատարել է 1996 թվականի իր առաջին Falling into You ալբոմում։ 2022 թվականին այն անվանափոխվել է և ստացել «Love Again» անվանումը։

Just for Variety փոդքասթի էպիզոդներից մեկում Սեմ Հյուենը ասել է, որ Դիոնը ֆիլմի համար նոր երգ է ձայնագրել.

Ֆիլմի պրեմիերան կայացել 2023 թվականի մայիսի 12-ին։ Ի սկզբանե այն նշանակված է եղել 2023 թվականի փետրվարի 10-ին.

Ծանոթագրություններ 

2023 ֆիլմեր
Անգլերեն ֆիլմեր
Լոնդոնում նկարահանված ֆիլմեր
Ամերիկյան ռոմանտիկ ֆիլմեր
Ամերիկյան կատակերգական դրամա ֆիլմեր
Ֆիլմեր, որոնց գործողությունները տեղի են ունենում Նյու Յորքում
Ամերիկյան ռոմանտիկ կատակերգական դրամա ֆիլմեր
Վեպերի էկրանավորումներ